Fra 1875 reiste Rohl-Smith rundt i det meste av Europa, og i årene 1875-76, studerte han under Albert Wolff i Berlin. I 1886 utvandret han til USA. Her arbeidet han bl.a. på jernstøperier, samt utførte tallrike portretter og gravmæler, ofte i en klassisk preget naturalistisk stil. Til ergrelse for en del amerikanske billedhuggere, fikk han tildelt en rekke store nasjonalt pregede oppgaver, som følgelig var forbundet med stor prestisje. Hans ry baserte seg først og fremst på evnen til portrettlikhet, samt sansen for å arbeide i det store format. Disse egenskapene brakte ham flere bestillingsoppgaver, men også i frontlinjen i den amerikanske kunstdebatt.